Stigao je HD signal: Ako imate stari TV morat ćete kupiti novi

OBRATITE POZORNOST Savjetuje se ljudima da kod kupnje obavezno obrate pažnju da uređaji imaju mogućnost prijama DVB-T2 signala s h.265/HEVC standardom kodiranja, koji su već u trgovinama

<p><strong>Odašiljači i veze (OiV)</strong> najavljuju da se do kraja studenoga ove godine planira pokriti više od 97 posto stanovništva Hrvatske televizijskim signalom u HD rezoluciji i novom sustavu, kao i da će do<strong> 1. srpnja iduće godine</strong> neki ljudi trebati nove televizore za prijem programa, savjetujući pritom oprez pri kupnji.</p><p>- Odašiljanje TV programa visoke rezolucije (HD) pokrenuto je 6. rujna s odašiljača Sljeme u novom, M2 multipleksu u DVB-T2 sustavu s HEVC standardom kodiranja video signala, čime je počeo prijelaz odašiljanja s DVB-T na novi DVB-T2 sustav, kažu iz OiV-a.</p><p>Odašiljanje postojećeg DVB-T i novog DVB-T2 sustava predviđa se do polovice iduće godine, kada bi trebao završiti gašenjem starog DVB-T sustava.</p><p>Iz OiV-a drže da im ostaje dovoljno vremena za prilagodbu na novi sustav prijema TV signala.</p><p>- Osim bolje slike u HD rezoluciji i signal će u novom sustavu biti jači i kvalitetniji će pokriti više stanovništva. Također će se izjednačiti kvaliteta pokrivanja 3. i 4. HRT-ovog programa, kao i programa RTL2 te Doma TV iz sadašnjeg multipleksa B s pokrivanjem kao što imaju primarni kanali HRT1, HRT2, RTL i Nova TV, jer će svi biti u jednom multipleksu - novom M1, poručuju iz OiV-a.</p><h2>Ili novi TV ili receiver</h2><p>Zbog tih promjena ljudi će do<strong> 1. srpnja iduće godine</strong> trebati televizore koji mogu primati DVB-T2/HEVC signal, a mogu kupiti i 'Set Top Box' i spojiti ga na postojeći TV prijamnik ili kupiti novi televizor s ugrađenim DVB-T2 biračem kanala i HEVC video dekoderom.</p><p>- Savjetujemo građanima da kod kupnje obavezno obrate pažnju da uređaji imaju mogućnost prijama DVB-T2 signala s h.265/HEVC standardom kodiranja, koji su već u trgovinama, no još uvijek ima i onih koji to nemaju i češće su na akcijama. O tome treba uputiti i trgovce, jer su oni ti koji najčešće pomažu građanima odabrati pravi uređaj, naglašavaju iz OiV-a.</p><p>Televizori s podrškom za HEVC već se nekoliko godina prodaju kod nas pa ih neki ljudi imaju, pogotovo ako je riječ o novijim modelima. Oni koji tu podršku nemaju, na HD kanalima, kakvi će od sredine iduće godine jedino i biti dostupni, neće moći prikazati sliku već samo reproducirati zvuk.</p><h2>Imate li kabelsku ili IPTV, mirni ste</h2><p>Korisnici IP televizije (Max TV, Iskon, Optima...), kabelske TV (Bnet, A1, Terrakom...), satelitske TV (Total TV, Max TV, A1...) nove televizore ili receivere neće trebati. </p><p>Nakon sljemenskog, do kraja listopada planira se odašiljanje sa objekta Sveta Nedjelja i Zagreb-Prisavlje 3, a s ostalih odašiljača u Hrvatskoj najkasnije do 15. studenog ove godine.</p><h2>Televizije već imaju HD sadržaj</h2><p>Na pitanje koji su nakladnici (TV kuće) spremne za proizvodnju i dobavu HD sadržaja za gledatelje, iz OiV-a odgovaraju kako nakladnici u značajnoj mjeri već imaju programski sadržaj u HD rezoluciji.</p><p>- Vjerujemo da će oni koji to već imaju biti spremni i ponuditi signale u novom formatu za odašiljanje, no za sada nemamo potpunu informaciju koji nakladnici će moći proizvesti sadržaj u HD rezoluciji u toku odašiljanja i trenutno čekamo dodatne informacije o tome, kažu iz OiV-a.</p><p>Ističu da za sada o tome imaju potvrdu od HRT-a, NovaTV-a i MrežaTV-a.</p><p> </p>